Salix alba

Al sales da manech (nome sientifego Salix alba) al ze na pianta de la fameja de le Salicaceae.

 Descrision 
Albaro alt infin a 25m, da la ramada verta e le fruscole fine, tendre e forte, scorsa su el biso.
Le foje lanceolade-acuminade le ze pelose su tuti doi i fianchi da dovene, quele vece solche sot.
I fior co do stami, ovario quasi sessile i ze giai binadi in infioressense slongade ciamadi amenti. 
I fruti i ze capsule che le se verde in do part assando libere le siess cotonose.

 Distribusion e habitat 
Al viu inte i posti umidi e drio i ricat de aqua in tuta Europa.
In natura al nass da le siess. Par coltivarlo se inpjanta an ficon (quindi al nass par talea).

 Usi 
I ran i gnen doperadi par far manech de arte da laorar la tera, cocoi par i tinas, falcar, tersipè par le scale e qualche altro uso de poca inportansa. I boce i li doperea infin a qualche diesina de ani fa anca par far subiot.
La scorsa, se se ghe dondea de destacarla polito, se la doperea par far al scertos dintorn del incalm.
Sto sales al gnea anca doperà come salvarech par incalmarghe sora quel mestech par far sache e sacolet. 
Da sto tipo de sales gnea ricavà al acido salicilico che, tratà co anedride acetica, al gnea acido acetilsalicilico, mejo cognossest come aspirina.

 Altri projeti 

Categoria:Salix